Nafarroako Parlamentuko Eledunen Batzarrak, 2022ko urriaren 10ean egindako bilkuran, honako adierazpen hau onetsi zuen:

"1. Nafarroako Parlamentuak bat egiten du, lehen aldiz, Gizarte Ekintzako Hirugarren Sektoreko Egun Nazionala ospatzearekin; Ministroen Kontseiluak urriaren 9an ezarri du eguna.

2. Nafarroako Parlamentuak aitortu nahi du pertsona guztien eskubideen, berdintasunaren eta gizarteratzearen alde diharduten gizarte entitateek egiten duten lan handia.

3. Nafarroako Parlamentuak eskerrak ematen dizkie gizarte entitate guztiei, egiten duten ahaleginagatik eta lanagatik, behar-beharrezko eragileak baitira gizarte bidezkoago baterantz aurrerapausoak emateko, eta, azken batean, Nafarroako eta Espainiako gizartearen kalitate demokratikoa areagotzeko”.

Iruñean, 2022ko urriaren 10ean

Lehendakaria: Unai Hualde Iglesias